wannaphong/clean_thaiwikipedia huggingface dataset:
# ราษฎรอาวุโส
ราษฎรอาวุโส  เป็นคำเรียกบุคคลชาวไทย หมายถึง บุคคลที่ดำรงตนเป็นผู้มีคุณประโยชน์ต่อสังคม และประเทศชาติ โดยเฉพาะด้านการพัฒนาชนบท การพัฒนาชุมชน และการเสนอความคิดเห็นที่เป็นประโยชน์ต่อสังคมส่วนรวม โดยจะถูกได้รับการยกย่องจากวงการสื่อมวลชนข่าวสิ้น “ศ.ระพี สาคริก” ราษฎรอาวุโสผู้เปี่ยมเมตตา pptv ปรับปรุงล่าสุด 17 ก.พ. 2561 ย่อหน้าสุดท่าย บรรทัดที่5

จุดเริ่มต้นที่มาของคำว่า "ราษฎรอาวุโส" เกิดขึ้นเมื่อประเทศไทยเกิดวิกฤติการณ์ทางการเมืองในปี พ.ศ. 2535 โดยมีบุคคลที่ถือเป็นปัญญาทางสังคม 4 คน ได้เสนอข้อคิดเห็นโดยไม่ฝักฝ่ายทางการเมือง สื่อมวลชนจึงขนานนามว่า "ราษฎรอาวุโส" ได้แก่ 
 ศาสตราจารย์ เสน่ห์ จามริก3 ราษฎรอาวุโส ได้ร่วมกันแสดงปาฐกถาในหัวข้อ "ฟื้นฟูแผ่นดิน"
 ศาสตราจารย์ นายแพทย์ ประเวศ วะสีราษฎรอาวุโสหนุนยุทธศาสตร์ประเทศพลังสามประสาน
 ศาสตราจารย์ ระพี สาคริกข่าวสิ้น “ศ.ระพี สาคริก” ราษฎรอาวุโสผู้เปี่ยมเมตตา pptv ปรับปรุงล่าสุด 17 ก.พ. 2561,13:23น.
 ศาสตราจารย์ นายแพทย์ เสม พริ้งพวงแก้ว
 ศาสตราจารย์ สุมน อมรวิวัฒน์
 คุณหญิง อัมพร มีศุข
สุลักษณ์ ศิวรักษ์
 อ้างอิง
# สถานีอวกาศฟรีดอม
สถานีอวกาศฟรีดอม  เป็นชื่อโครงการหนึ่งขององค์การนาซาในการก่อสร้างสถานีอวกาศแบบมีคนอยู่อาศัยได้ที่โคจรรอบโลกอย่างถาวร แม้จะได้รับการอนุมัติจากประธานาธิบดีในขณะนั้น คือ โรนัลด์ เรแกน และมีการประกาศเป็น State of the Union Address ในปี ค.ศ. 1984 แต่โครงการฟรีดอมก็ไม่เคยก่อสร้างได้สำเร็จตามที่วางแผนเอาไว้ หลังจากถูกตัดงบประมาณหลายครั้ง ส่วนที่เหลือของโครงการจึงถูกโอนย้ายมาเป็นส่วนหนึ่งของโครงการสถานีอวกาศนานาชาติ

 แหล่งข้อมูลอื่น 
NASA's International Space Station website
Space Station Freedom Design Phases
# เลียม เฮมส์เวิร์ท
เลียม เฮมส์เวิร์ท  เกิดเมื่อวันที่ 13 มกราคม ค.ศ. 1990Liam Hemsworth Talks About Dating Miley Cyrus เป็นนักแสดงชาวออสเตรเลีย เป็นที่รู้จักจากบทบาท จอช เทย์เลอร์ ในละครเรื่อง Neighbours และบท มาร์คัส ในซีรีส์เด็กทางโทรทัศน์เรื่อง The Elephant Princess เขายังแสดงในภาพยนตร์อเมริกันเรื่อง The Last Song ออกฉายเมื่อวันที่ 31 มีนาคม ค.ศ. 2010 เขาเป็นน้องชายของคริส เฮมส์เวิร์ท
# มอนโรเวีย
มอนโรเวีย 1 กันยายน 2565.  เป็นเมืองหลวงของประเทศไลบีเรีย ซึ่งเป็นประเทศที่อยู่ทางแอฟริกาตะวันตก ตั้งอยู่ริมชายฝั่งมหาสมุทรแอตแลนติก บริเวณแหลมเมชูราโด เขตเมืองมีประชากรประชากร 1,010,970 คน ในเขตเกรเตอร์มอนโรเวีย จากการสำรวจประชากรในปี ค.ศ. 2008 เป็น 29% ของประชากรในประเทศไลบีเรีย และถือเป็นเมืองที่มีประชากรมากที่สุดในประเทศGeoHive: Global Statistics ทั้งยังเป็นเมืองท่าทางวัฒนธรรม การเมืองและเศรษฐกิจของประเทศ

เมืองนี้ได้รับการก่อตั้งใน ค.ศ. 1822 ตั้งชื่อเพื่อเป็นเกียรติแก่ประธานาธิบดีสหรัฐอเมริกา เจมส์ มอนโร ผู้สนับสนุนคนสำคัญในการก่อตั้งของไลบีเรีย นอกเหนือจากวอชิงตันดีซีแล้ว เมืองนี้ก็ถือเป็นเมืองหลวงเมืองเดียวที่ตั้งชื่อตามประธานาธิบดีสหรัฐ เมืองมอนโรเวียก่อตั้งหลังเมืองฟรีทาวน์ ประเทศเซียร์ราลีโอน 30 ปี เป็นรกรากแห่งแรกของชาวอเมริกันเชื้อสายแอฟริกาในแอฟริกา กองทัพสหรัฐขยับขยายท่าเรือของมอนโรเวียออกไปมากในช่วงระหว่างสงครามโลกครั้งที่สอง สินค้าส่งออกหลักคือ น้ำยางและแร่เหล็ก ยังมีผลผลิตที่ผลิตในสถานที่ อย่างเช่น ปูนซีเมนต์ การกลั่นปิโตรเลียม ผลิตอาหาร อิฐและกระเบื้อง เครื่องเรือน และเคมีภัณฑ์
# สโมสรฟุตบอลคาร์ไลล์ยูไนเต็ด
สโมสรฟุตบอลคาร์ไลล์ยูไนเต็ด  เป็นสโมสรฟุตบอลในเมืองคาร์ไลล์ ก่อตั้งปี 1904 เป็นสโมสรที่เวียนว่ายอยู่ในลีกล่างเคยเข้าสู่รอบรองชนะเลิศฟุตบอล ลีกคัพในปี 1969-1970 และรอบก่อนรองชนะเลิศเอฟเอ คัพ 1975 

ในฟุตบอลดิวิชั่น 3 ฤดูกาล 1998-1999 ในนัดสุดท้ายของฤดูกาลพบพลีมัธ ขณะที่ต่อเวลาพิเศษ 4 นาที คาร์ไลส์ยังเสมอกับพลีมัธ 1-1 ซึ่งถ้าเกมส์จบเช่นนี้คาร์ไลส์จะตกชั้นสู่ลีกสมัครเล่นในนาทีสุดท้ายคาร์ไลส์ได้ลูกเตะมุมโดยเป็นจิมมี่ แกส ผู้รักษาประตูคาร์ไลส์ที่ยืมตัวมาจากสวินโดนทาวน์     ยิงเข้าประตูไปเป็นประตูชัยให้คาร์ไลส์รอดตกชั้น

แหล่งข้อมูลอื่น
 

ค
คาร์ไลล์ยูไนเต็ด
ค
หมวดหมู่:การควบรวมและเข้าซื้อกิจการในปี พ.ศ. 2566
# วัดญาณเวศกวัน
วัดญาณเวศกวัน เป็นพระอารามหลวงชั้นตรี ชนิดสามัญ ตั้งอยู่เลขที่ 10 หมู่ที่ 3 ตำบลบางกระทึก อำเภอสามพราน จังหวัดนครปฐม ได้รับอนุญาตเป็นทางการ ให้สร้างขึ้นเมื่อ พ.ศ. 2532  บนพื้นที่กว่า 33 ไร่ รายล้อมด้วยพรรณไม้หลากหลายชนิดที่ขึ้นหนาแน่น ให้บรรยากาศความเป็นป่าที่สงบร่มรื่น เหมาะแก่การเจริญจิตภาวนา พักกาย พักใจ หรือแสวงหาทางแห่งปัญญา

ชื่อ "ญาณเวศกวัน" ตั้งโดย สมเด็จพระพุทธโฆษาจารย์ (ประยุทธ์ ปยุตฺโต) โดยมีความหมายว่า “ป่าเรือนแห่งความรู้” หรือ “ป่าของผู้เข้าสู่ญาณ” สื่อถึงเจตนารมณ์ของวัดในฐานะศูนย์กลางการศึกษาและการปฏิบัติธรรม เพื่อพัฒนาใจให้เข้าถึงญาณทัศนะ นำไปสู่ปัญญาและความหลุดพ้นตามแนวทางพระพุทธศาสนา

วัดได้รับการออกแบบอย่างเรียบง่าย กลมกลืนกับธรรมชาติ ไม่เน้นสิ่งปลูกสร้างใหญ่โตเพื่อให้ธรรมชาติเป็นครูสำหรับผู้ใฝ่ธรรมได้สัมผัสและเรียนรู้ธรรมะแห่งชีวิต

 ประวัติวัดญาณเวศกวัน และการยกฐานะเป็นพระอารามหลวง 
วัดญาณเวศกวัน ก่อตั้งขึ้นด้วยแรงศรัทธาอันแน่วแน่ของคณะญาติโยมผู้เลื่อมใสในพระธรรมคำสอนของพระพุทธเจ้า และในคำสอนของ สมเด็จพระพุทธโฆษาจารย์ (ประยุทธ์ ปยุตฺโต) ซึ่งในขณะนั้นดำรงสมณศักดิ์เป็น พระเทพเวที (ประยุทธ์ ปยุตฺโต) โดยในปี พุทธศักราช 2531 คณะญาติโยมได้ร่วมกันดำเนินการจัดตั้งวัดขึ้น เพื่อให้เป็นสถานที่สำหรับการศึกษา ปฏิบัติ และเผยแผ่พระพุทธศาสนาอย่างถูกต้องตามหลักพระไตรปิฎก และแนวคำสอนดั้งเดิมขององค์สมเด็จพระสัมมาสัมพุทธเจ้า

ต่อมาในวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดญาณเวศกวันขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 28 กรกฎาคม 2567

 อาณาเขตของวัด 
วัดมีอาณาเขตเรียงตามเข็มนาฬิกา ดังนี้

 ทิศเหนือ ติดทางสาธารณะในหมู่บ้าน
 ทิศตะวันออก ติดเขตที่พักอาศัยและพุทธมณฑล
 ทิศใต้ ติดที่ดินราษฎร
 ทิศตะวันตก ติดเส้นทางสาธารณะและคลองเจ้าอาวาส
 พระประธานในอุโบสถ 

พระประธานในอุโบสถ มีพระนามว่า พระพุทธประธานญาณเวศกวโนดม หน้าตักกว้าง 59 นิ้ว  

ทำพิธีเททองที่โรงหล่อพระพุทธปฏิมาพรเลิศ อำเภอกำแพงแสน จังหวัดนครปฐมเมื่อวันที่ 5 ธันวาคม พ.ศ. 2541 

นำเข้าประดิษฐานในอุโบสถ เมื่อวันที่ 7 มกราคม พ.ศ. 2542 

ปิดทองเสร็จและสมโภช เมื่อวันที่ 12 มกราคม และ 17 มกราคม พ.ศ. 2542 

ศาสนกิจและการเผยแพร่ธรรมะ

วัดญาณเวศกวันส่งเสริมให้พระสงฆ์บำเพ็ญศาสนกิจตามหลักพระพุทธศาสนา ยึดหลัก “เล่าเรียนปริยัติ ศึกษา ปฏิบัติ และเผยแผ่”เพื่อพัฒนาปัญญาและนำพุทธศาสนิกชนเข้าสู่พระธรรม วัดมีการจัดฝึกอบรมพระภิกษุเป็นประจำโดยเฉพาะการเปิดหลักสูตร “นวกภูมิ” สำหรับพระนวกะในทุกปี และทุกครั้งที่มีการอุปสมบทพระใหม่  

ส่วนในด้านการเผยแผ่ธรรมะทั่วไป วัดมีการดำเนินการอย่างสม่ำเสมอผ่านการเทศนา บรรยายธรรม และสนทนาธรรม รวมทั้งผลิตสื่อธรรมะในรูปแบบต่าง ๆ เช่น เทป ซีดี หนังสือธรรมทาน และสื่อออนไลน์ เพื่อให้ผู้แสวงหาสามารถเข้าถึงธรรมะได้โดยสะดวกและไม่เสียค่าใช้จ่าย 

การเดินทาง
จากถนนพุทธมณฑลสาย 4 ที่มาจากเพชรเกษมจะมีซอยซ้ายมือก่อนถึงทางเข้าพุทธมณฑลนิดเดียว ให้เลี้ยวซ้ายเข้าไปในซอยประมาณสองกิโลเมตรและซ้ายมือจะเป็นทางเข้าไปวัดอีก500เมตร ทางเข้าถนนดีเรียบเงียบสงบด้านข้างถนนเป็นคลองชลประทานเล็กๆเรียบตลอดถนน
ถ้ามาจากด้านถนนบรมราชชนนีให้เลยทางเข้าพุทธมณฑลไปแล้วยูเทิร์นกลับรถเสร็จแล้วชิดซ้ายเตรียมตัวเลี้ยวเข้าซอยก่อนถึงพุทธมณฑลนิดเดียว

 Google Map : https://goo.gl/maps/kZN6CqNwSdH2ZejJ8
 Plus     Code : Q8C5+3F ตำบลบางกระทึก     อำเภอสามพราน จังหวัดนครปฐม
# สถานีอวกาศมีร์-2
สถานีอวกาศมีร์-2  เป็นโครงการสถานีอวกาศของสหภาพโซเวียต เริ่มต้นขึ้นเมื่อเดือนกุมภาพันธ์ ค.ศ. 1986 มีการปรับเปลี่ยนรูปแบบโครงการมาหลายครั้ง แต่โดยมากจะอิงอยู่บนพื้นฐานโมดูลหลัก DOS-8 ของสถานีอวกาศ ซึ่งสร้างเป็นตัวสำรองสำหรับ DOS-7 อันเป็นโมดูลหลักที่ใช้งานกับ ในเวลาต่อมา DOS-8 ถูกนำไปใช้เป็นโมดูลซเวซดาในโครงการสถานีอวกาศนานาชาติมีร์

 แหล่งข้อมูลอื่น 
 Mir-2 on Astronautix
 Mir-2
# รถโดยสารประจำทางด่วน
รถโดยสารประจำทางด่วน (express bus service) เป็นระบบรถโดยสารประจำทางที่มีเป้าหมายในการบริการให้เดินทางระหว่างจุดสองจุดเร็วขึ้นกว่ารถโดยสารประจำทางทั่วไป โดยจำกัดเส้นทางเดินรถและจุดจอดรถระหว่างกลาง นิยมใช้ในช่วงชั่วโมงเร่งด่วน เช่นในเวลาก่อนเข้างานตอนเช้า หรือหลังเลิกงานตอนเย็น เพื่อให้ผู้โดยสารที่เดินทางระหว่างในตัวเมือง สามารถออกไปสู่บริเวณต่อรถภายนอกเมืองได้อย่างรวดเร็ว การจัดการรถโดยสารประเภทนี้ จะมีการไม่หยุดจอดในหลายสถานีเพื่อบริการให้เร็วขึ้น ซึ่งในบางครั้งจะมีการเพิ่มค่าโดยสารสำหรับระบบประเภทนี้

รถโดยสารประจำทางด่วนนี้มีใช้กันในหลายประเทศรวมถึงประเทศไทย ตัวอย่างเส้นทางรถเช่น
 กรุงวอชิงตันดีซี - สายรถเมล์ 5A จะวิ่งซ้อนทับเส้นทางกับสาย 950 ในขณะที่สาย 5A จะจอดเพียงแค่จุดสำคัญในใจกลางเมือง
# Canadarm2
ระบบซ่อมบำรุงเคลื่อนที่ (หรือ MSS) หรือเป็นที่รู้จักกันมากกว่าในชื่อของชิ้นส่วนหลักของระบบคือ Canadarm2 เป็นระบบแขนกลและอุปกรณ์ประกอบที่ติดตั้งอยู่บนสถานีอวกาศนานาชาติ มีบทบาทสำคัญอย่างยิ่งในการประกอบชิ้นส่วนและการบำรุงรักษาสถานี โดยการเคลื่อนย้ายอุปกรณ์และเครื่องมือต่างๆ ไปรอบสถานี การสนับสนุนการทำงานในอวกาศของนักบินอวกาศ และการบำรุงรักษาเครื่องมือวัดหรือชิ้นส่วนอื่นๆ ที่ติดตั้งอยู่กับสถานีอวกาศ นักบินอวกาศต้องผ่านการฝึกฝนเป็นพิเศษเพื่อทำการควบคุมเครื่องมือนี้ในการจัดการกับระบบต่างๆ

ระบบ MMS ประกอบด้วยแขนกลหลักที่เรียกว่า Space Station Remote Manipulator (SSRMS), Mobile Remote Servicer Base System (MBS) และ Special Purpose Dexterous Manipulator (SPDM บางครั้งก็เรียกว่า Dextre หรือ แขนแคนาดา) ระบบแขนกลต่างๆ จะเคลื่อนที่ไปตามรางที่ติดตั้งอยู่บนยอดของสถานีอวกาศนานาชาติ ซอฟต์แวร์ควบคุมการทำงานเขียนขึ้นด้วยภาษาเอดา

ระบบบริการเคลื่อนที่ได้รับการออกแบบและก่อสร้างภายใต้โครงการอวกาศ MDA (เดิมคือระบบหุ่นยนต์ MD) ขององค์การอวกาศแคนาดา ในฐานะส่วนสนับสนุนหนึ่งในโครงการสถานีอวกาศนานาชาติ
# ระบบขนส่งและจราจรอัจฉริยะ
ระบบขนส่งและจราจรอัจฉริยะ (ย่อว่า ITS) กล่าวถึงการใช้เทคโนโลยีสารสนเทศ และ เทคโนโลยีการสื่อสาร มาช่วยในการบริหารการจัดการในระบบคมนาคม การขนส่ง และจราจร เพื่อช่วยในการเพิ่มประสิทธิภาพของระบบบนท้องถนน เพิ่มประสิทธิภาพระบบขนส่งมวลชน เพิ่มประสิทธิภาพความปลอดภัย และช่วยลดการติดขัดของการจราจร
thumb|หน้าจอระบบขนส่งอัจฉริยะบนทางหลวงแผ่นดินหมายเลข 9

 ตัวอย่างการใช้งาน 
 ป้ายเตือนอุบัติเหตุก่อนถึงบริเวณที่เกิดจริง ช่วยให้ผู้ขับขี่สามารถหลีกเลี่ยงเส้นทางได้ล่วงหน้า
 ป้ายบอกความเร็วจำกัดที่เปลี่ยนแปลงได้
 กล้องวงจรปิดจับผู้ขับรถฝ่าไฟแดง
 เลนรถ HOV
 เลนรถเมล์
 Traffy ศูนย์ข้อมูลการจราจรทางมือถือ ผลงานวิจัยโดยนักวิจัยจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ ที่นำเทคโนโลยีการสื่อสารเคลื่อนที่มาผสานกับการให้ข้อมูลทางการจราจรแบบเรียลไทม์ ช่วยในการวางแผนก่อนออกเดินทางและตรวจสอบสภาพจราจรขณะเดินทางเพื่อหลีกเลี่ยงเส้นทางที่มีความติดขัด ช่วยให้ลดระยะเวลาและค่าใช้จ่ายในการเดินทาง นอกจากนี้ทีมพัฒนายังได้ออกแบบโปรแกรม 3D model สำหรับการรายงานสภาพการจราจรบนโทรศัพท์เคลื่อนที่ไอโฟน (iPhone) เพื่อการรายงานจราจรด้วยแผนที่ 3 มิติ ผู้ใช้สามารถเห็นสภาพจราจรบริเวณสำคัญได้รอบทิศทาง หรือเลือกดูแผนที่แบบ 2 มิติ ผ่าน Google Map นอกจากนี้ยังมี iShare ฟีเจอร์ล่าสุด ซึ่งออกแบบให้ผู้ใช้งานสามารถแบ่งปันข้อมูล ข่าวสาร รายงานสภาพจราจร หรือเหตุการณ์ต่างๆ บนท้องถนนสำนักงานพัฒนาวิทยาศาสตร์และเทคโนโลยีแห่งชาติ. ผลงานวิจัย สวทช. สู่เชิงพาณิชย์ ปี 2549-2554. ปทุมธานี : สำนักงานฯ, 2554.
 ซอฟต์แวร์อัจฉริยะจำทะเบียนรถได้ เป็นอีกนวัตกรรมที่นักวิจัยคนไทยจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ วิจัยและพัฒนาภายใต้ชื่อเรียก "โปรแกรมอ่านป้ายทะเบียนรถ (License Plate Recognition System : LPR)" โดยมีฟังก์ชันช่วยให้คอมพิวเตอร์ค้นหาตำแหน่งของป้ายทะเบียนรถได้เอง พร้อมทั้งมีระบบรู้จำที่ช่วยแปลงข้อมูลตัวอักษรจากภาพด้วยโปรแกรมโอซีอาร์มาเป็นตัวหนังสือที่สามารถจัดเก็บในฐานข้อมูลเพื่อง่ายแก่การสืบค้นได้ทันที
# ศาลแรงงาน (ประเทศไทย)
ศาลแรงงาน จัดตั้งขึ้นตามพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. 2522พระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. 2522ราชกิจจานุเบกษา เล่ม 96 ตอนที่ 76 ลงวันที่ 11 พฤษภาคม พ.ศ. 2522 เปิดทำการเมื่อวันที่ 23 เมษายน พ.ศ. 2523พระราชกฤษฎีกากำหนดวันเปิดทำการศาลแรงงานกลาง พ.ศ. 2523ราชกิจจานุเบกษา เล่ม 97 ตอนที่ 65ก ลงวันที่ 22 เมษายน พ.ศ. 2523 โดย มีวัตถุประสงค์เพื่อให้เป็นศาลชำนัญพิเศษ พิจารณาพิพากษาคดีแรงงาน ซึ่งมีความแตกต่างจากอรรถคดีทั่วไป

การดำเนินกระบวนพิจารณาคดีในศาลแรงงาน จะใช้วิธีไกล่เกลี่ย และการระงับข้อพิพาทเป็นหลัก หากคู่กรณี (นายจ้าง-ลูกจ้าง) ไม่สามารถตกลงกันได้ ศาลก็จะพิจารณาตัดสินชี้ขาดตามบัญญัติแห่งกฎหมาย โดยคำนึงถึงความเป็นธรรม และความสงบเรียบร้อย

 เขตอำนาจศาล 

ศาลแรงงานกลางมีฐานะเป็นศาลชั้นต้น สังกัดสำนักงานศาลยุติธรรม ศาลแรงงานกลางมีเขตอำนาจครอบคลุมพื้นที่ 6 จังหวัด คือ กรุงเทพมหานคร นนทบุรี ปทุมธานี นครปฐม สมุทรสาคร และสมุทรปราการ และในระหว่างที่ยังไม่ได้จัดตั้งศาลแรงงานภาคหรือศาลแรงงานจังหวัดนั้น ศาลแรงงานกลางมีอำนาจครอบคลุมพี้นที่ทั่วราชอาณาจักร

ปัจจุบันศาลแรงงานกลาง มีสาขาจำนวน 4 สาขา และมีศาลแรงงานภาค จำนวน 9 ภาค ทั่วประเทศ
# ประเทศอินโดนีเซียในซีเกมส์ 2007
ประเทศอินโดนีเซีย ส่งนักกีฬาเข้าร่วมการแข่งขันกีฬาซีเกมส์ 2007 (ซีเกมส์ ครั้งที่ 24) ณ จังหวัดนครราชสีมา ไทย ซึ่งมีพิธีเปิดอย่างเป็นทางการในวันที่ 6 ธันวาคม พ.ศ. 2550 และพิธีปิดในวันที่ 15 ธันวาคม ปีเดียวกัน

หลังจบสิ้นการแข่งขัน นักกีฬาอินโดนีเซียได้รับเหรียญทอง 56 เหรียญ เหรียญเงิน 64 เหรียญ และเหรียญทองแดง 83 เหรียญ รวม 203 เหรียญ 
ได้เหรียญทองเป็นอันดับ 4 ของครั้งนี้

อินโดนีเซีย
# ซเวซดา (โมดูลของสถานีอวกาศนานาชาติ)
ซเวซดา (หมายถึง "ดวงดาว") หรือที่รู้จักในชื่อ โมดูลบริการซเวซดา เป็นส่วนประกอบหนึ่งของสถานีอวกาศนานาชาติ เป็นโมดูลที่ 3 ที่นำส่งขึ้นไปยังสถานีอวกาศนานาชาติ เป็นส่วนจัดการเรื่องระบบสนับสนุนการดำรงชีพส่วนใหญ่ของสถานี รวมไปถึงเป็นส่วนที่อยู่อาศัยของลูกเรือ 2 คน โมดูบซเวซดาเป็นศูนย์กลางโครงสร้างหลักและฟังก์ชันการทำงานของส่วนประกอบของรัสเซียบนสถานีอวกาศนานาชาติ คือ เซ็กเมนต์วงโคจรของรัสเซีย (Russian Orbital Segment)

โมดูลนี้ก่อสร้างโดย S.P. Korolev Rocket and Space Corporation Energia และนำส่งขึ้นเมื่อวันที่ 12 กรกฎาคม ค.ศ. 2000 ด้วยจรวดโปรตอน ไปเทียบท่ากับโมดูลซาร์ยา เมื่อวันที่ 26 กรกฎาคม จรวดที่นำส่งโมดูลนี้ขึ้นเป็นหนึ่งในกลุ่มแรกๆ ที่มีป้ายโฆษณาติดไปด้วย โดยมีตราโลโก้เครือข่ายฟาสต์ฟู้ดส์ของ พิซซ่าฮัทSpace.com, September 30, 1999. Pizza Hut Puts Pie in the Sky with Rocket Logo . Accessed June 27, 2006. มีรายงานจากทางบริษัทว่าจ่ายค่าโฆษณาไปทั้งสิ้นมากกว่า 1 ล้านดอลล่าร์สหรัฐ

 ระเบียงภาพ 
 center|thumb|220px|โมดูลบริการซเวซดา ระหว่างการก่อสร้าง center|thumb|180px|ภาพสถานีอวกาศนานาชาติ มองจากเที่ยวบิน STS-106 หลังจากที่นำ ซเวซดา ขึ้นไปติดตั้งแล้ว center|thumb|150px|ห้องน้ำในซเวซดา 400px|center|thumb|ตำแหน่งของ ซเวซดา บนเซ็กเมนต์วงโคจรของรัสเซีย
# โรงพยาบาลสรรพสิทธิประสงค์
โรงพยาบาลสรรพสิทธิประสงค์ เป็นโรงพยาบาลศูนย์ประจำจังหวัดอุบลราชธานี มีขนาด 1,188 เตียง ตั้งอยู่ที่อำเภอเมืองอุบลราชธานี จังหวัดอุบลราชธานี ก่อตั้งขึ้นเมื่อปี พ.ศ. 2479 โดยให้บริการรักษาทั่วผู้ป่วยในและผู้ป่วยนอก และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น และวิทยาลัยแพทยศาสตร์และการสาธารณสุข มหาวิทยาลัยอุบลราชธานี

 ประวัติ 
โรงพยาบาลสรรพสิทธิประสงค์ เป็นโรงพยาบาลศูนย์ ประจำจังหวัดอุบลราชธานี และเป็นโรงพยาบาลศูนย์แห่งแรกของเขตบริการสุขภาพเขต 10 สังกัดกระทรวงสาธารณสุข ให้บริการรักษาทั่วไปแก่ผู้ป่วยในและผู้ป่วยนอก ในเขตพื้นที่ภาคตะวันออกเฉียงเหนือตอนล่าง เขตบริการสุขภาพที่ 10 (อุบลราชธานี ศรีสะเกษ ยโสธร อำนาจเจริญ ศรีสะเกษ) และพื้นที่ใกล้เคียง และเป็นศูนย์แพทยศาสตร์ศึกษาระดับชั้นคลินิก ให้กับคณะแพทยศาสตร์ มหาวิทยาลัยขอนแก่น และวิทยาลัยแพทยศาสตร์และการสาธารณสุข มหาวิทยาลัยอุบลราชธานี โดยเป็นสถานพยาบาลที่ตั้งอยู่บนพื้นที่ประทานของ หม่อมเจ้าอุปลีสาณ ชุมพล และ หม่อมเจ้ากมลีสาณ ชุมพล ซึ่งเป็นที่ดินตกทอดมาเป็นมรดกในบริเวณที่เรียกว่า "สวนโนนดง" ของพลตรีพระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์ ข้าหลวงต่างพระองค์สำเร็จราชการมณฑลลาวกาว (มณฑลอีสาน)

 ศูนย์แพทยศาสตรศึกษาชั้นคลินิก 
thumb|left|พระอนุสาวรีย์ พลตรี พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์และอาคาร 50 พรรษามหาวชิราลงกรณ์
ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลสรรพสิทธิประสงค์ ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับวิทยาลัยแพทยศาสตร์และการสาธารณสุข มหาวิทยาลัยอุบลราชธานี โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยอุบลราชธานี ชั้นปีที่ 2-3 เรียนร่วมกับชั้นปรีคลินิกของวิทยาลัยแพทยศาสตร์และการสาธารณสุข มหาวิทยาลัยอุบลราชธานี ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์

 หลักสูตรการศึกษา 
ปัจจุบัน ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของ วิทยาลัยแพทยศาสตร์และการสาธารณสุข มหาวิทยาลัยอุบลราชธานี 1 หลุกสูตร คือ
ปริญญาตรีสถาบันอุดมศึกษา หลักสูตรแพทยศาสตรบัณฑิต (พ.บ.) สาขาวิชาแพทยศาสตร์ วิทยาลัยแพทยศาสตร์และการสาธารณสุข มหาวิทยาลัยอุบลราชธานี

 ระยะเวลาในการศึกษา 
ใช้ระยะเวลาในการศึกษาตลอดหลักสูตรรวม 6 ปี ดังนี้
ระดับชั้นสถานที่ศึกษา ระดับชั้นเตรียมแพระดับชั้นเตรียมแพทยศาสตร์และชั้นปรีคลินิก (ชั้นปี 1 - 3) วิทยาลัยแพทยศาสตร์และการสาธารณสุข
 ระดับชั้นคลินิก (ชั้นปี 4 - 6) มหาวิทยาลัยอุบลราชธานี
 ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์

 สถาบันฝึกอมรมแพทย์ประจำบ้าน 
เป็นสถาบันฝึกอมรมแพทย์ประจำบ้าน สาขาอายุรศาสตร์ สาขาสูติ-นรีเวช สาขาศัลยศาสตร์ สาขาเวชศาสตร์ครอบครัว
# Chaoboridae
Chaoboridae  อยู่ในวงศ์ Chaoboridae อันดับ Diptera พบได้ทั่วไปในหลายพื้นที่ทั่วโลก มีลักษณะใกล้เคียงกับริ้นน้ำจืดในวงศ์ Chironomidae แต่งต่างกันที่ลักษณะเส้นปีก ตัวเต็มวัยกินน้ำหวานเป็นอาหาร ตัวอ่อนอาศัยในน้ำ มีวิธีกินอาหารเฉพาะ หนวดของตัวอ่อนยุงยักษ์ถูกเปลี่ยนแปลงให้เป็นอวัยวะจับเหยื่อ เช่น ตัวอ่อนของแมลงขนาดเล็กชนิดอื่นหรือสัตว์ในคลาสครัสเตเชียน เช่น ไรน้ำ Daphnia และลูกน้ำ ยุง เป็นต้น  ตัวอ่อนใช้หนวดจะแทงหรือบี้เหยื่อแล้วนำเข้าปาก  เมื่อเป็นตัวเต็มวัยบางครั้งจะบินขึ้นจากแหล่งน้ำเป็นฝูงขนาดใหญ่ 

 ลักษณะการจำแนก 
ตัวเต็มวัยสีเหลืองซีดหรือเกือบ โปร่งใส, ลำตัวเปราะบางคล้ายยุง หนวดส่วนมากมี 15 ปล้อง เพศผู้มีหนวดแบบพู่ขน ขนาด 2 ถึง 10 มิลลิเมตร ตัวอ่อนโปร่งใส

 แหล่งข้อมูลอื่น 
 Oregon State University page on Chaoboridae 
 Image Gallery from Diptera.info
# นกุล
นกุล  เป็นน้องคนรองเหล่าปาณฑพ นอกจากนี้เขาก็มีน้องฝาแฝดอย่างสหเทพ โดยถือว่าเป็นบุตรของปาณฑุและนางมาทรี แต่จริง ๆ แล้วเกิดจากพรของเทพอัศวินฝาแฝดคือ พระนาสัตยะ 

นกุลเป็นคนที่มีความหล่อเหลาและงดงามมากที่สุดในบรรดาเหล่าพี่น้องถึงแม้ว่าจะมีสหเทพเป็นน้องชายฝาแฝดแต่ทว่าก็มิอาจงามเทียบเท่านกุลได้  

นอกจากหน้าตาดีแล้วเขายังมีความสามารถในการสู้รบและศาสตร์ความรู้การเลี้ยงม้า แต่ทว่ากลับเป็นตัวละครที่มีบทบาทไม่มากนักพอ ๆ กับน้องฝาแฝดตัวอย่างสหเทพ
# โรงพยาบาลพระศรีมหาโพธิ์
โรงพยาบาลพระศรีมหาโพธิ์ เป็นโรงพยาบาลในสังกัดกรมสุขภาพจิต กระทรวงสาธารณสุข ก่อตั้งในปี พ.ศ. 2489 บนพื้นที่ 390 ไร่เศษ ณ อำเภอเมืองอุบลราชธานี จังหวัดอุบลราชธานี โดยศาสตราจารย์นายแพทย์ฝน แสงสิงแก้ว เดิมชื่อ "โรงพยาบาลโรคจิตต์ ภาคตะวันออกเฉียงเหนือ จังหวัดอุบลราชธานี" ต่อมาในปี พ.ศ. 2497 ได้เปลี่ยนชื่อเป็น "โรงพยาบาลพระศรีมหาโพธิ์" โดยเป็นโรงพยาบาลจิตเวชแห่งแรกของภาคตะวันออกเฉียงเหนือ
# ประเทศอินโดนีเซียในซีเกมส์ 2005
ประเทศอินโดนีเซีย ส่งนักกีฬาเข้าร่วมการแข่งขันกีฬาซีเกมส์ 2005 (ซีเกมส์ ครั้งที่ 23) ณ มะนิลา ฟิลิปปินส์ ซึ่งมีพิธีเปิดอย่างเป็นทางการในวันที่ 27 พฤศจิกายน พ.ศ. 2548 และพิธีปิดในวันที่ 5 ธันวาคม ปีเดียวกัน

หลังจบสิ้นการแข่งขัน นักกีฬาอินโดนีเซียได้รับเหรียญทอง 49 เหรียญ เหรียญเงิน 79 เหรียญ และเหรียญทองแดง 89 เหรียญ รวม 217 เหรียญ 
ได้เหรียญทองเป็นอันดับ 5 ของครั้งนี้
# เชน เทือกสุบรรณ
เชน เทือกสุบรรณ อดีตสมาชิกสภาผู้แทนราษฎรจังหวัดสุราษฎร์ธานี พรรคประชาธิปัตย์ และอดีตประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน สภาผู้แทนราษฎร

 ประวัติ 
เชน เทือกสุบรรณ เกิดเมื่อวันที่ 20 กันยายน พ.ศ. 2496 เป็นบุตรของจรัส เทือกสุบรรณ กับละม้าย เทือกสุบรรณ มีพี่น้อง 7 คน ได้แก่ สุเทพ ศิริรัตน์ รัชนี (ฝาแฝด) เชน จิราภรณ์ ธานี และกิ่งกาญจน์

สมรส กับพรรณี เทือกสุบรรณ (สกุลเดิม นิยมธรรม) มีบุตร 1 คน คือ แชน เทือกสุบรรณ

นายเชน จบการศึกษาชั้นประถมศึกษา จากโรงเรียนพิษณุเวช จังหวัดสุราษฎร์ธานี ระดับมัธยมศึกษาตอนต้น จากโรงเรียนสุวรรณารามวิทยาคม ระดับมัธยมศึกษาตอนปลาย จากโรงเรียนสามเสนวิทยาลัย จากนั้นได้เข้าศึกษาจนสำเร็จการศึกษาปริญญาตรี ศิลปศาสตรบัณฑิต (รัฐศาสตร์) จากมหาวิทยาลัยรามคำแหง และปริญญาโท พัฒนบริหารศาสตรมหาบัณฑิต (รัฐประศาสนศาสตร์) จากสถาบันบัณฑิตพัฒนบริหารศาสตร์ (นิด้า)

นอกจากนั้น นายเชน ได้ผ่านการศึกษาอบรมหลักสูตรประกาศนียบัตรชั้นสูง สาขาการเมืองการปกครองในระบอบประชาธิปไตย สำหรับนักบริหารระดับสูง สถาบันพระปกเกล้า และปริญญาบัตรป้องกันราชอาณาจักรภาครัฐ เอกชนและ การเมือง จากวิทยาลัยป้องกันราชอาณาจักร

 ประวัติการทำงาน 
นายเชน เทือกสุบรรณ เริ่มเข้าสู่งานการเมืองโดยการเป็นสมาชิกสภาผู้แทนราษฎร จังหวัดสุราษฎร์ธานี ในการเลือกตั้ง พ.ศ. 2544 พ.ศ. 2548 พ.ศ. 2550 พ.ศ. 2554 และได้รับแต่งตั้งเป็นประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน สภาผู้แทนราษฎร

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๙, ๑๘ ธันวาคม ๒๕๕๑

 กรณีอื้อฉาว 
2556 นายเชน ได้ก่อเหตุทุ่มเก้าอี้ในสภา เนื่องจากมีการโต้แย้งในสภากับ ส.ส.พรรคเพื่อไทย
# โสภณ องค์การณ์
โสภณ องค์การณ์ (7 ตุลาคม พ.ศ. 2492 - 24 ตุลาคม พ.ศ. 2567) เป็นนักหนังสือพิมพ์ นักจัดรายการวิทยุและโทรทัศน์ชาวไทย 

 ประวัติ 
โสภณ องค์การณ์ เกิดที่ตำบลแม่ข้าวต้ม อำเภอเมืองเชียงราย จังหวัดเชียงราย จบชั้นมัธยมต้นที่โรงเรียนสามัคคี วิทยาคม รุ่นปี 2508 จากนั้นศึกษาต่อที่โรงเรียนบพิตรพิมุข แผนกภาษาต่างประเทศ จบปีการศึกษา 2511 เริ่มทำงานเป็นล่ามในปี 2512 ให้นักศึกษาชาวอเมริกันทำวิจัยที่จังหวัดลำปางและเชียงรายเป็นเวลา 1 ปี เพื่อทำวิทยานิพนธ์ปริญญาเอกที่เอ็มไอที เป็นอดีตบรรณาธิการข่าวเศรษฐกิจของหนังสือพิมพ์เดอะ เนชั่น บทสุดท้าย..ทีวีเสรี (บทที่ 3) เทพชัย หย่อง, โอเคเนชั่น, 4 มีนาคม 2550  ต่อมาได้ทำงานที่ช่อง ASTV หรือช่อง News 1 โดยทำรายการวิทยุ "พูดนอกสภา" FM 90.5 เวลา 6.00 - 7.00 น. ทุกวัน   เคยมีผลงานเขียนคอลัมน์ประจำในนิตยสารเนชั่น สุดสัปดาห์ คมชัดลึก จัดรายการวิทยุ และร่วมจัดรายการโทรทัศน์วิเคราะห์การเมืองทางเอเอสทีวี

โสภณ เริ่มงานกับเดอะเนชั่นในตำแหน่งพนักงานพิสูจน์อักษร  และเลื่อนตำแหน่งเป็นนักข่าว นักเขียน และเป็นบรรณาธิการได้ด้วยประสบการณ์ และความสามารถในการใช้ภาษาอังกฤษ  ต่อมาจึงได้เป็นผู้ดำเนินรายการ Face The Nation เป็นรายการสัมภาษณ์เป็นภาษาอังกฤษ ออกอากาศทางช่อง 9 และเป็นผู้ดูแลแผนกโทรทัศน์ของเครือเนชั่น  ก่อนจะได้รับทุน Nieman Fellowship ไปศึกษาที่มหาวิทยาลัยฮาร์วาร์ด ข้อมูลจากเฟซบุกส่วนตัว บอสตัน สหรัฐอเมริกา  หลังจากนั้นจึงลาออกมาทำงานที่ช่อง ASTV หรือช่อง News 1 ได้แก่ สภาท่าพระอาทิตย์ คุยมันส์ทันข่าว Newshourweekend รวมถึงบทความในนิตยสารผู้จัดการรายสัปดาห์ ชื่อคอลัมน์ "ป้อมพระอาทิตย์" นอกจากนี้ยังเป็นพิธีกรรายการ "คุยข่าวบ่ายสองโมง" ทางช่องไททีวี ทีวีดิจิตอล ช่อง 17 จนก่อนปิดสถานี

 การเสียชีวิต 
โสภณ องค์การณ์ ถึงแก่กรรมด้วยอาการเส้นโลหิตในสมองแตกที่ก้านสมอง เมื่อวันที่ 24 ตุลาคม พ.ศ.2567 ณ สถาบันประสาทวิทยา กรมการแพทย์ กระทรวงสาธารณสุข แขวงทุ่งพญาไท เขตราชเทวี กรุงเทพมหานคร สิริอายุ 75 ปี ประกอบพิธีสวดอภิธรรมที่วัดโสมนัสราชวรวิหาร  แขวงวัดโสมนัส เขตป้อมปราบศัตรูพ่าย กรุงเทพมหานคร และประกอบพิธีฌาปนกิจเมื่อวันที่ 29 ตุลาคม พ.ศ.2567
# ฮิโระชิ โฮโจ
ฮิโรชิ โฮโจ นายกสมาคมโซคา งัคไกคนที่4 และเป็นนักการเมืองญี่ปุ่นเกิดเมื่อวันที่11 กรกฎาคม พ.ศ. 2466 และถึงแก่กรรมวันที่18 กรกฎาคม พ.ศ. 2524

 ประวัติ 
ฮิโรชิ โฮโจ เกิดวันที่11 กรกฎาคม พ.ศ. 2466 จบการศึกษาจากสถาบันการเรียนรู้มัธยมศึกษา (Gakushuin) หลังจากนั้นเรียนที่มหาวิทยาลัยที่Naval Acedamy (รุ่นที่73) จนจบปริญญาโท 
หลังสงคราม ได้เข้าเป็นสมาชิกสมาคมสร้างคุณค่า และได้บรรยายสัทธรรมปุณฑรีกสูตร และได้เป็นบุคลากรของสมาคม
ทางการเมือง ฮิโรชิ โฮโจ เป็นนักการเมือง และเป็นอดีตสมาชิกสภานิติบัญญัติของญี่ปุ่นอีกด้วย

 ตำแหน่งในสมาคม 
 หัวหน้าเจ้าหน้าที่สมาคมโซคา
 รองประธานสมาคมโซคา
 นายกสมาคมโซคา

 ถึงแก่กรรม 
ถึงแก่กรรมเมื่อวันที่18 กรกฎาคม พ.ศ. 2524 สิริอายุ58ปี
# เดอะคิดดี
เดอะคิดดี  เป็นวงดนตรีสไตล์วิชวลเคของญี่ปุ่น ก่อตั้งเมื่อเดือนพฤษภาคมปี2007 โดยยูสะและยูได ต่อมาในเดือนกรกฎาคมปี2010ก็ได้เปิดตัวอย่างเป็นทางการกับค่ายคิงเรคคอร์ด

 แหล่งข้อมูลอื่น 
	THE KIDDIE official web site เวปไซด์อย่างเป็นทางการ THE KIDDIE
	 THE KIDDIE OFFICIAL FAN CLUB 【kidd's】  แฟนคลับอย่างเป็นทางการ
	キングレコードによるプロフィール  คิงเรคคอร์ดโปรไฟล์
	公式ブログ「FROM THE KIDDIE」 บล็อกอย่างเป็นทางการของวง THE KIDDIE
 THE KIDDIE OFFICIAL STAFF twitter ทวิทเตอร์ของทีมงานเดอะคิดดี้
หมวดหมู่:กลุ่มดนตรีสัญชาติญี่ปุ่น